বাংলাদেশের বালিকা বিচার পেল এপার বাংলায়, পাচারকারীদের যাবজ্জীবন কারাদণ্ড

ওয়েব ডেস্ক: বাংলাদেশের (Bangladesh) নির্যাতিতা বিচার পেল ভারতে। বিএসএফ, পুলিশ ও সিআইডির সক্রিয়তায় তিন পাচারকারীর যাবজ্জীবন কারাদণ্ড হল।

বাংলাদেশের মেয়েটির স্বপ্ন ছিল জনপ্রিয় রিয়েলিটি শোতে নাচ করবে। তার স্বপ্নকে পাথেয় করে যোগাযোগ শুরু করে এপার বাংলায়। তাতেই খপ্পরে পড়ে পাচারকারীদের। ওই শোয়ের ম্যানেজার পরিচয় দিয়ে পাচারকারীরা বাংলাদেশ থেকে ভারতে নিয়ে আসার চেষ্টা করে তাকে। উদ্দেশ্য ছিল, যৌনপল্লীতে বিক্রি করে দেওয়ার। বিএসএফের সক্রিয়তায় রানাঘাট পুলিশ জেলার (Ranaghat Police District) ধানতলা থানা (Dhantala PS) এলাকায় সীমান্তে উদ্ধার হয় ওই কিশোরী। ধানতলা থানা থেকে পরে তদন্তভার নেয় সিআইডি। সেই ঘটনায় রানাঘাটের ফাস্ট ট্র্যাক আদালত তিনজনকে যাবজ্জীবন কারাদণ্ড দিল।  ওই তিন জন হল, জসীম উদ্দিন, বকুল মণ্ডল, পুজা সরকার। সিআইডির ইন্সপেক্টর অঞ্জনা ভৌমিক রায় ঘটনার তদন্ত করেছেন।

আরও পড়ুন: ফের বাংলাদেশে মন্দির লুঠ

সরকারি আইনজীবী অপূর্বকুমার ভদ্র জানিয়েছেন, ধানতলা থানায় মামলা হয়েছিল ২০২১ সালের ৩১ অগাস্ট। বিএসএফের এসআই সন্দীপ কুমার সহ অবনীশ কুমার ও পঙ্কজ মীনা সেসময় ডিউটিতে ছিলেন। বাংলাদেশ থেকে অজ্ঞাত পরিচয়রা ঢোকার চেষ্টা করে। তাদের ধাওয়া করা হয়। সেখান থেকে এক নাবালিকাকে উদ্ধার করা হয়। তাকে উদ্ধার করে বিএসএফ নিয়ে আসে বর্ডার আউট পোস্টে। ওই নাবালিকা জানায়, আমাকে ওরা ভুল বুঝিয়ে ভারতে নাচের প্রোগ্রাম করানোর জন্যে নিয়ে আসে। লতা নামে একজন তুলে দিয়েছিল। বাদশা নামে একজন এর মূল চক্রী। পতিতাবৃত্তির জন্য বিক্রির চেষ্টা করছিল। বকুল মণ্ডল ও জসীম মণ্ডল নামে দুজনকে ধানতলা পেট্রল পাম্প থেকে গ্রেফতার করা হয়। সিআইডি তদন্তভার নেয়। ওই ঘটনায় গত তিন জানুয়ারি দোষী সাব্যস্ত করা হয়। চার তারিখ ওই ঘটনায় সাজা ঘোষণা হয়েছে।

দেখুন অন্য খবর: