হাইকোর্টের বিচারপতিদের কাজে হতাশ বিচারপতি সূর্য কান্ত

নয়াদিল্লি: হাইকোর্টের (High Courts) কয়েকজন বিচারপতির কাজের মান হতাশাজনক। প্রতিদিন তাঁদের পিছনে জনগণের যে অর্থ খরচ হয়, তার প্রতিফলন কাজে থাকা উচিত বলে মন্তব্য করলেন সুপ্রিম কোর্টের (Supreme Court) বিচারপতি সূর্য কান্ত (Justice Surya Kant)।

এক অনুষ্ঠানে বিচারপতি সূর্য কান্ত বলেন, কতিপয় বিচারপতি মগজ ঠান্ডা রেখে বিপুল কাজের চাপ আলোকবর্তিকার মতো সামলে চলেছেন। অন্যদিকে কয়েকজন বিচারপতির কাজের মান সত্যিই গভীর হতাশাজনক। এঁদের প্রতি আমার অতি সাধারণ একটি অনুরোধ— প্রতি রাতে বালিশে মাথা দেওয়ার আগে নিজেকে এই প্রশ্নটা করুন- আমার জন্য জনগণের কত টাকা খরচ হয়েছে? আমি কি সমাজকে সেই প্রতিদান দিতে পারলাম? আমার প্রতি যে আস্থা রাখা হয়েছে, তা বজায় থাকবে তো?

‘জাস্টিস ফর অল- লিগাল এইড অ্যান্ড মিডিয়েশন: দি কোলাবরেটিভ রোল অফ বার অ্যান্ড বেঞ্চ’ শীর্ষক সুপ্রিম কোর্ট বার অ্যাসোসিয়েশনের সভায় প্রধান বিচারপতি বিআর গভই (Chief Justice BR Gavai) এবং বার সভাপতির উপস্থিতিতে বিচারপতি সূর্য কান্তের মন্তব্য, মামলার বিচারের জন্য লক্ষ লক্ষ মানুষ আমাদের সামনে অপেক্ষা করছেন। কেন আমরা বিচারদানের দায়িত্ব পালন করার অভিপ্রায় গ্রহণ করেছিলাম, সেটা তাঁরাই প্রতিদিন মনে করিয়ে দেন।

দেখুন অন্য খবর: