তাহাউর রানা প্রত্যর্পণে ভারত ও আমেরিকার সহযোগিতার প্রশংসা বিদেশমন্ত্রী জয়শঙ্করের

ওয়েবডেস্ক: তাহাউর রানা প্রত্যর্পণ (Tahawwur Hussain Rana) কাণ্ডে দুই দেশের পারস্পরিক সহযোগিতার প্রশংসা করলেন ভারতের বিদেশমন্ত্রী এস জয়শঙ্কর (S Jayshankar)। ২৬/১১ মুম্বাই সন্ত্রাসী হামলার মূল অভিযুক্ত তাহাউর রানাকে প্রত্যর্পণের পর শুক্রবার বিদেশমন্ত্রী জয়শঙ্কর মার্কিন পররাষ্ট্রমন্ত্রী মার্কো রুবিওর প্রতি কৃতজ্ঞতা জানিয়েছেন।

এক্স হ্যান্ডেলে জয়শঙ্কর জানিয়েছেন, ভারত (India) ও মার্কিন যুক্তরাষ্ট্রের (America) মধ্যে সন্ত্রাসবিরোধী সহযোগিতার প্রশংসা করি। বিদেশমন্ত্রী বলেন, সহযোগিতার ফলেই আক্রমণে ১৭ বছর পর রানার ভারতে প্রত্যর্পণ। আমাদের দুই দেশের মধ্যে সন্ত্রাসবিরোধী সহযোগিতার প্রশংসা করি। ২৬/১১ হামলার শিকারদের ন্যায়বিচার নিশ্চিত করার ক্ষেত্রে এটি সত্যিই একটি বড় পদক্ষেপ। মার্কো রুবিওর পোস্টের জবাবে এইভাবেই কৃতজ্ঞতা প্রকাশ করেন বিদেশমন্ত্রী জয়শঙ্কর।

আরও পড়ুন: তামিলনাড়ু সরকার বনাম তামিলনাড়ুর রাজ্যপাল মামলায় কড়া নির্দেশ দিল সুপ্রিম কোর্ট

ভারতের বিদেশমন্ত্রীর আগে মার্কিন পররাষ্ট্রমন্ত্রী মার্কো রুবিও (US Secretary of State Marco Rubio) তাহাউর হুসেন রানাকে ভারতে প্রত্যর্পণের বিষয়টি নিশ্চিত করে করেন।

এক্স-এ একটি পোস্ট শেয়ার করে রুবিও লিখেছেন, “আমরা তাহাউর হুসেন রানাকে ২০০৮ সালের ভয়াবহ মুম্বাই সন্ত্রাসী হামলার পরিকল্পনায় ভূমিকার অভিযোগের মুখোমুখি করার জন্য ভারতে প্রত্যর্পণ করেছি। ভারতের সঙ্গে সহযোগিতায় এবার ৬ জন আমেরিকান ১৬৬ জন মানুষ এবার বিচার পাবে। আমি খুশি যে সেই দিনটি এসে গেছে। ২৬/১১ মুম্বই হামলার প্রধান অভিযুক্ত তাহাউর রানাকে বৃহস্পতিবার মার্কিন যুক্তরাষ্ট্র থেকে ভারতে প্রত্যর্পণ করা হয়েছে।

Appreciate the counter-terrorism cooperation between our two countries. This is indeed a big step in ensuring justice for the victims of 26/11 attacks. @SecRubio https://t.co/7jRRbfleyo

— Dr. S. Jaishankar (@DrSJaishankar) April 11, 2025

মার্কিন যুক্তরাষ্ট্রের বিচার বিভাগ ২৬/১১ সালের জঘন্য মুম্বই সন্ত্রাসী হামলার শিকারদের ন্যায়বিচারের লক্ষ্যে দোষী সাব্যস্ত সন্ত্রাসী তাহাউর হোসেন রানার প্রত্যর্পণকে “একটি গুরুত্বপূর্ণ পদক্ষেপ” বলে অভিহিত করেছে।

৬৪ বছর বয়সী তাহাউর রানা একজন ভারতীয় বংশোদ্ভূত, পাকিস্তানের বাসিন্দা। ২০০৮ সালের মুম্বাই সন্ত্রাসী হামলায় তার ভূমিকার সঙ্গে সম্পর্কিত ১০টি ফৌজদারি মামলার অভিযোগে ভারতে বিচারের জন্য প্রত্যর্পণ করা হয়েছে।

তার বিরুদ্ধে ষড়যন্ত্র, হত্যা, সন্ত্রাসী কর্মকাণ্ড পরিচালনা এবং জালিয়াতি সহ অসংখ্য অপরাধের অভিযোগ আনা হয়েছে। যা ২০০৮ সালে মুম্বাইয়ে সন্ত্রাসী হামলায় লস্কর-ই-তৈয়বা (এলইটি) নামের সন্ত্রাসী সংগঠনের জড়িত থাকার অভিযোগে অভিযুক্ত।

দেখুন অন্য খবর: