নেপালে যারা ধ্বংসযজ্ঞ চালিয়েছে তাদের বিচার হবে: সুশীলা কারকি

ওয়েবডেস্ক- কেপি শর্মা ওলির (Kp Sharma Oli) ইস্তফার পর নেপালের অন্তর্বর্তীকালীন প্রধানমন্ত্রীর পদে বসেছেন সুশীলা কারকি (Sushila Karki)। রবিবার কারকি স্পষ্টভাবে জানিয়ে দেন, জেনারেশন জেড- (Generation Z) এর প্রতিবাদে যারা সংহিসতায় জড়িয়েছে তাদের বিচারের (Justice) আওতায় আনা হবে। সেই সঙ্গে কার্কি ঘোষণা করেছেন, এই প্রতিবাদ আন্দোলনে যাদের প্রাণহানি হয়েছে তাদের শহিদের মর্যাদা দেওয়া হবে। একইসঙ্গে নেপালি টাকায় মৃতদের পরিবার পিছু ১০ লক্ষ টাকা ক্ষতিপূরণ দেওয়ার কথা ঘোষণা করেন তিনি।

আজ ৭৩ বছর বয়সী কার্কি সকাল ১১টার দিকে কাঠমান্ডুর সিংহদরবার সচিবালয়ে নবনির্মিত স্বরাষ্ট্র মন্ত্রণালয় ভবনে দায়িত্ব গ্রহণ করেন। দায়িত্ব গ্রহণের পরপরই সচিব এবং ঊর্ধ্বতন সরকারি কর্মকর্তাদের এক বৈঠকে ভাষণ দিতে গিয়ে প্রধানমন্ত্রী কারকি বলেন, সহিংসতা এবং সরকারি ও বেসরকারি সম্পত্তি ধ্বংসের সাথে জড়িতদের বিচারের আওতায় আনা হবে। কারকি বলেন, ৯ সেপ্টেম্বরের বিক্ষোভের সময় অগ্নিসংযোগ ও ভাঙচুর পূর্বপরিকল্পিত ছিল এবং জেনারেশন জেড-এর বিক্ষোভকারীরা এই ধরনের কর্মকাণ্ডে জড়িত ছিল না। যে ধরণের অগ্নিসংযোগ ও ভাঙচুরের ঘটনা ঘটেছে তা একটি অপরাধমূলক কাজ।

আরও পড়ুন- ক’দিন প্রধানমন্ত্রীর কুর্সিতে থাকবেন সুশীলা কারকি? দেখুন বড় আপডেট

প্রধানমন্ত্রী কারকি মুখ্য সচিব এক নারায়ণ আরিয়ালকে সারা দেশে ধ্বংসপ্রাপ্ত পুলিশ পোস্টগুলি মেরামতের ব্যবস্থা করার নির্দেশও দিয়েছেন।

দুই দিনের আন্দোলনের সময় সিংহদরবার সচিবালয়ে প্রধানমন্ত্রীর কার্যালয়ে আগুন লাগানোর পর, সিংহদরবার কমপ্লেক্সের মধ্যে স্বরাষ্ট্র মন্ত্রণালয়ের নবনির্মিত ভবনটি প্রধানমন্ত্রীর কার্যালয় হিসেবে ব্যবহৃত হবে।

সোমবার থেকে সামাজিক যোগাযোগ মাধ্যমের উপর সরকারি নিষেধাজ্ঞার বিরুদ্ধে শুরু হওয়া এই আন্দোলন দ্রুত একটি বৃহত্তর আন্দোলনের রূপ নেয়। অগ্নিগর্ভ হয়ে ওঠে নেপাল। প্রধানমন্ত্রীর পদ থেকে ইস্তফা দেন কেপি শর্মা ওলি।

মুখ্য সচিব একনারায়ণ আরিয়াল জানিয়েছেন, মোট মৃতের সংখ্যা ৭২ জনে পৌঁছেছে, যার মধ্যে রয়েছে ৫৯ প্রতিবাদী। ১০ জন পালিয়ে যাওয়া বন্দী। তিন জন পুলিশ অফিসার।

দেখুন আরও খবর-